pythainlp/thai-wiki-dataset-v3 huggingface dataset:
ถนนมหรรณพ

ถนนมหรรณพ (Thanon Mahannop) เป็นถนนสายหนึ่งในพื้นที่เกาะรัตนโกสินทร์ แขวงเสาชิงช้า เขตพระนคร  ถนนมหรรณพเป็นถนนที่เชื่อมถนนตะนาวกับถนนดินสอไว้ด้วยกัน เป็นถนนสายสั้น ๆ โดยมีจุดเริ่มต้นที่ถนนดินสอบริเวณศาลาว่าการกรุงเทพมหานคร ไปสิ้นสุดที่ศาลเจ้าพ่อเสือ พระนคร  เป็นถนนที่สร้างขึ้นในรัชสมัยพระบาทสมเด็จพระมงกุฎเกล้าเจ้าอยู่หัว เมื่อปี พ.ศ. 2460 หลังจากเกิดเหตุเพลิงไหม้ที่ถนนตะนาว มหาอำมาตย์เอก เจ้าพระยายมราช (ปั้น สุขุม) เสนาบดีกระทรวงนครบาล ได้นำความขึ้นกราบบังคมทูลว่า ราษฎรปลูกบ้านเรือนเบียดเสียดแออัดและไม่มีถนนที่จะให้เจ้าหน้าที่ไปช่วยเหลือได้ทันที จึงเห็นว่าควรที่จะมีถนนอีกสายหนึ่งเพื่อประโยชน์ในการสัญจรและเพื่อการระงับเหตุภัยที่อาจเกิดขึ้นได้ท่วงที พระบาทสมเด็จพระมงกุฎเกล้าเจ้าอยู่หัวจึงโปรดเกล้าฯ ให้กระทรวงนครบาลจัดการตัดถนนขึ้นมาโดยเลือกบริเวณที่เกิดเหตุเพลิงไม้ที่บริเวณตลาดเสาชิงช้า และทรงพระราชทานนามว่า "ถนนมหรรณพ" ตามวัดมหรรณพารามวรวิหาร ที่อยู่ใกล้เคียงด้านถนนตะนาว
ปัจจุบัน ถนนมหรรณพเป็นทำเลที่ตั้งของร้านอาหารต่าง ๆ จำนวนมาก เช่นเดียวกับถนนดินสอ, ถนนตะนาว หรือถนนแพร่งภูธร และถนนแพร่งนรา ที่อยู่บริเวณใกล้เคียง
==อ้างอิง==
==แหล่งข้อมูลอื่น==
ถนนในเขตพระนคร
ถนนในกรุงเทพมหานคร
แมตต์ เดมอน

แมตทิว เพจ เดมอน (Matthew Paige Damon) เกิดเมื่อวันที่ 8 ตุลาคม ค.ศ. 1970 เป็นนักแสดงชายชาวอเมริกัน เขาได้รับรางวัลออสการ์สาขาบทภาพยนตร์ดั้งเดิมยอดเยี่ยมจากการเขียนบทในภาพยนตร์เรื่อง Good Will Hunting และได้รับการเสนอชื่อเข้าชิงในสาขานักแสดงนักยอดเยี่ยมจากภาพยนตร์เรื่องเดียวกันนี้ จากนั้นจึงมีชื่อเสียงเรื่อยมาจากปี 1997 เขาอยู่ในรายชื่อนักแสดงชายแถวหน้าของวงการภาพยนตร์ และได้จัดอันดับนักแสดงระดับต้นของวงการฮอลลีวูด
เขาแสดงนำในภาพยนตร์ดังอย่าง Private Ryan, The Talented Mr. Ripley, Ocean's Eleven, The Bourne Identity, Ocean's Twelve, The Bourne Supremacy, Syriana, The Brothers Grimm, The Good Shepherd, The Departed, Ocean's Thirteen และ The Bourne Ultimatum เขาได้รับรางวัลด้านการแสดงหลายรางวัล รวมถึงเป็นดาราบนฮอลลีวูดวอล์กออฟเฟม เขาเป็น 1 ใน 20 อันดับของนักแสดงผู้ทำรายได้มากที่สุดตลอดกาล ในปี 2007 เขายังอยู่ในรายชื่อผู้ชายที่เซ็กซี่ที่สุดที่ยังมีชีวิตอยู่โดยการจัดของนิตยสารพีเพิล
เขายังร่วมงานการกุศลหลายองค์กร รวมถึงแคมเปญวัน และ เอชทูโอแอฟริกาฟาวด์เดชัน ทางด้านชีวิตส่วนตัวภรรยาเขาคือ ลูเซียนา โบซาน บาร์โรโซ มีลูกสาว 2 คนคือ อิซซาเบลลา และ เจีย และลูกเลี้ยงคือ อเล็กเซีย ลูกติดของบาร์โรโซ
นักแสดงอเมริกัน
ชาวอเมริกันเชื้อสายอังกฤษ
ชาวอเมริกันเชื้อสายสกอตแลนด์
ชาวอเมริกันเชื้อสายฟินแลนด์
ชาวอเมริกันเชื้อสายสวีเดน
บุคคลจากเคมบริดจ์ (รัฐแมสซาชูเซตส์)
รายนามบุคคลสำคัญจากมหาวิทยาลัยราชภัฏพระนคร

นี่คือรายชื่อบุคคลสำคัญที่เป็นศิษย์เก่าของมหาวิทยาลัยราชภัฏพระนคร
== พระภิกษุสงฆ์ ==
พระมหาวิฑูรย์ โพธิธมฺโม
== ผู้ฝึกสอนกีฬา ==
น.ต.มนต์ชัย สุภจิรกุล หัวหน้าผู้ฝึกสอนวอลเลย์บอลชายทีมชาติไทย
== นักกีฬาทีมชาติ ==
สุกัญญา ช.เจริญยิ่ง ผู้รักษาประตูฟุตบอลหญิงทีมชาติไทย
== ดารานักแสดง ศิลปิน ==
อรวี สัจจานนท์ นักร้อง
== นักการเมือง ==
ศักดิ์นรินทร์ เขื่อนอ้น (นิติศาสตร์) สมาชิกสภาร่างรัฐธรรมนูญ ปี พ.ศ. 2550
== ข้าราชการ ทหาร ตำรวจ ==
รศ.ดร.เปรื่อง กิจรัตน์ภร อธิการบดีมหาวิทยาลัยราชภัฏพระนคร
น้อย สีป้อ อธิการบดีสถาบันราชภัฏเพชรบูรณ์
ดร.ศรัณย์ ศรลัมพ์ รองผู้อำนวยการโรงเรียนวัดเขมาภิรตาราม
== ฝ่ายตุลาการ ==
เชาวน์ สายเชื้อ อดีตประธานศาลฎีกา
== นายกองค์การนักศึกษาสถาบันราชภัฏพระนคร ==
นที สรวารี (อนุกานท์) ปี พ.ศ. 2535 (รักษาการพัฒนาชุมชน) นายกสมาคมสร้างสรรค์กิจกรรมอิสรชน(องค์กรสาธารณประโยชน์)
วันพิทักษ์ พิมจินดา ปี พ.ศ. 2544 (วิทยาการคอมพิวเตอร์)
เพชรเวช ยาวิชัยแก้ว ปี พ.ศ. 2545 (รัฐประศาสนศาสตร์)
สุธี ทองสวัสดิ์ ปี พ.ศ. 2546 (รัฐประศาสนศาสตร์)
== นายกองค์การนักศึกษามหาวิทยาลัยราชภัฏพระนคร ==
สุธี ทองสวัสดิ์ ปี พ.ศ. 2547 (รัฐประศาสนศาสตร์)
จุฑาทิพย์ บัวเผือก ปี พ.ศ. 2548 (รัฐประศาสนศาสตร์)
ศักดิ์นรินทร์ เขื่อนอ้น ปี พ.ศ. 2549 (นิติศาสตร์)
วรรณวิศา คำดี ปี พ.ศ. 2550 (รัฐประศาสนศาสตร์)
วิริยะ อ่อนรอด ปี พ.ศ. 2551 (รัฐประศาสนศาสตร์)
อาชิรญาณ์ ธนาพีระพงศ์ ปี พ.ศ. 2553 (บริหารธุรกิจ)
นิวัติ มวยทองดี ปี พ.ศ. 2554 (วิทยาศาสตร์ทั่วไป) วาระที่ 1
นิวัติ มวยทองดี ปี พ.ศ. 2555 (วิทยาศาสตร์ทั่วไป) วาระที่ 2
== ประธานสภานักศึกษาสถาบันราชภัฏพระนคร ==
นางสาว บรรดาศักดิ์ ปี พ.ศ. 2544
ธนพันธ์ พงษ์เดชา ปี พ.ศ. 2545 (วิทยาการคอมพิวเตอร์)
เพชรเวช ยาวิชัยแก้ว ปี พ.ศ. 2546 (รัฐประศาสนศาสตร์)
== ประธานสภานักศึกษามหาวิทยาลัยราชภัฏพระนคร ==
จารุวัฒน์ ทองขาวขำ ปี พ.ศ. 2547 (รัฐประศาสนศาสตร์)
ศักดิ์นรินทร์ เขื่อนอ้น ปี พ.ศ. 2548 (นิติศาสตร์)
ธนารักษ์ ศรีวิภาค ปี พ.ศ. 2549 (นิติศาสตร์)
== นายกองค์การนักศึกษามหาวิทยาลัยราชภัฏพระนคร ภาค กศ.พบ. ==
ธัญญ์กวิน ธนาคุณปิยพัฒน์ (ศุรัฐวีร์ชัย เรือนงาม) ปี พ.ศ. 2554 (การบริหารทรัพยากรมนุษย์) วาระที่ 1
ธัญญ์กวิน ธนาคุณปิยพัฒน์ (ศุรัฐวีร์ชัย เรือนงาม) ปี พ.ศ. 2555 (การบริหารทรัพยากรมนุษย์) วาระที่ 2
ธัญญ์กวิน ธนาคุณปิยพัฒน์ (ศุรัฐวีร์ชัย เรือนงาม) ปี พ.ศ. 2556 (การบริหารทรัพยากรมนุษย์) วาระที่ 3
== ประธานสภานักศึกษามหาวิทยาลัยราชภัฏพระนคร ภาค กศ.พบ. ==
ธัญญ์กวิน ธนาคุณปิยพัฒน์ (ศุรัฐวีร์ชัย เรือนงาม) ปี พ.ศ. 2557 (การบริหารทรัพยากรมนุษย์)
== ประธานสโมสรนักศึกษาคณะมนุษยศาสตร์และสังคมศาสตร์ ==
กมลสัณห์  ศรียารัณย  ปี พ.ศ. 2555 (รัฐประศาสนศาสตร์)  สมาชิกสภาเด็กและเยาวชนแห่งประเทศไทย ตามพระราชบัญญัติส่งเสริมการพัฒนาเด็กและเยาวชนแห่งชาติ พุทธศักราช 2550 , เยาวชนดีเด่น กรุงเทพมหานคร ด้านการส่งเสริมประชาธิปไตย
== อ้างอิง ==
มหาวิทยาลัยราชภัฏพระนคร
เบน แอฟเฟล็ก

เบน แอฟเฟล็ก (Ben Affleck หรือชื่อเกิด Benjamin Géza Affleck-Boldt; เกิด 15 สิงหาคม ค.ศ. 1972) เป็นนักแสดงชายชาวอเมริกัน นักเขียนบทภาพยนตร์ ผู้กำกับภาพยนตร์ เป็นพี่ชายของเคซีย์ แอฟเฟล็ก เป็นที่รู้จักในช่วงกลางทศวรรษ 1990 หลังจากมีส่วนเรื่องในภาพยนตร์เรื่อง Mallrats หลังจากนั้นได้รับรางวัลออสการ์จากบทภาพยนตร์ดั้งเดิมยอดเยี่ยมจากภาพยนตร์เรื่อง Good Will Hunting ในปี 1997 เขาได้ก้าวสู่วงการฮอลลีวูดในระดับแถวหน้า เป็นนักแสดงนำในหนังทุนสร้างสูงหลายเรื่องอย่างเช่น Armageddon, Pearl Harbor, Changing Lanes, The Sum of All Fears และ Daredevil
เขามีความสัมพันธ์กับนักแสดง กวินเน็ธ พัลโทรว์ ในปี 1998 และกับนักร้อง นักแสดง เจนนิเฟอร์ โลเปซจนสื่อทั่วโลกเรียกทั้งคู่ว่า "เบนนิเฟอร์" หลังจากนั้นทั้งคู่ก็เลิกรากันในปี 2004 เขาเริ่มออกเดทกับเจนนิเฟอร์ การ์เนอร์ ทั้งคู่แต่งงานกันเมื่อเดือนมิถุนายน ค.ศ. 2005 และมีลูกด้วยกัน 3คน ลูกสาวคนแรกชื่อ ไวโอเลต แอน แอฟเฟล็ก (เกิดวันที่ 1 ธันวาคม 2005) ลูกสาวคนที่สองชื่อ เซราฟีน่า โรส เอลิซาเบธ แอฟเฟล็ก (เกิดวันที่ 6 มกราคม 2009) และลูกชายคนที่สามชื่อ ซามูเอล การ์เนอร์ แอฟเฟล็ก (เกิดวันที่ 27 กุมภาพันธ์ 2012) นอกจากนี้แอฟเฟล็กยังมีส่วนร่วมในกิจกรรมการเมืองและองค์กรไม่แสวงหารายได้ อย่าเช่น A-T Children's Project และยังได้ร่วมก่อตั้งบริษัทกับเพื่อนในวัยเด็กของเขา แม็ตต์ เดม่อน ชื่อบริษัท LivePlanet
== ชีวิตช่วงแรก ==
แอฟเฟล็ก เกิดในเบอร์เคเลย์ รัฐแคลิฟอร์เนีย เป็นบุตรชายของคริสทีน แอน "คริส" (สกุลเดิม โบลดต์) ลูกจ้างโรงเรียนเขตและครู กับทิโมธี แอฟเฟล็ก ผู้ให้คำแนะนำด้านยา, นักสังคมสงเคราะห์, ภารโรง, ช่างซ่อมรถ, บาร์เทนเดอร์ และอดีตนักแสดงที่โรงละครคอมปานีออฟบอสตัน แม่ของแอฟเฟล็ก เข้าศึกษาที่มหาวิทยาลัยฮาร์วาร์ด และสอนที่โรงเรียนรัฐบาลเคมบริดจ์ เขามีน้องชายเป็นนักแสดงเช่นกันชื่อ เคซีย์ แอฟเฟล็ก เขามีเชื้อสายไอร์แลนด์และสกอตแลนด์ ครอบครัวเขาย้ายมาเคมบริดจ์   รัฐแมสซาชูเซตส์ เมื่อเขาอายุยังน้อย พ่อแม่เขาหย่าร้างกันในปี 1984 พออายุได้ 8 ปี แอฟเฟล็กได้พบกับแม็ตต์ เดม่อน ที่อายุ 10 ขวบ เพื่อนที่อยู่ห่างกันไป 2 บล็อก ซึ่งทั้งคู่ต่อมาได้เข้าเรียนที่ Cambridge Rindge and Latin School ด้วยกันถึงแม้ว่าพวกเขาจะอายุต่างกัน แอฟเฟล็กเข้าเรียนต่อที่วิทยาลัยออกซิเดนทอลคอลเลจ ในลอสแอนเจลิส และต่อมหาวิทยาลัยเวอร์มอนต์
== ผลงาน ==
=== กำกับภาพยนตร์ ===
สืบลับเค้นปมอันตราย (2007)
 ปล้นสะท้านเมือง (2010)
อาร์โก้: แผนฉกฟ้าแลบ ลวงสะท้านโลก (2012)
ลีฟ บาย ไนท์ (2017)
=== การแสดง ===
Good Will Hunting (1997)
Armageddon (1998)
Pearl Harbor (2001)
Daredevil (2004)
The Town (2010)
Argo (2012)
Runner Runner (2013)
Gone Girl (2014)
Dawn of Justice (2016)
The Accountant (2016)
Live by Night (2017)
Justice League (2017)
==ผลตอบรับ==
ผลตอบรับ ทั้งคำวิจารณ์และรายได้ จากการกำกับภาพยนตร์ทั้งหมด 4 เรื่องของ เบน แอฟเฟล็ก
16px 0–59% คำวิจารณ์ที่นักวิจารณ์ไม่ชอบ 16px 60–74% คำวิจารณ์ที่นักวิจารณ์ชอบ 16px 75–100% คำวิจารณ์ที่นักวิจารณ์ชอบมาก 
สีแดง 0–19 คำวิจารณ์ที่นักวิจารณ์ไม่ชอบเลย 20–39 คำวิจารณ์ที่นักวิจารณ์ไม่ชอบ สีส้ม 40–60 คำวิจารณ์ที่นักวิจารณ์ให้ปานกลาง สีเขียว 61–80 คำวิจารณ์ที่นักวิจารณ์ชอบ 81–100 คำวิจารณ์ที่นักวิจารณ์ชอบมาก 
$ ดอลลาร์สหรัฐ 
== อ้างอิง ==
นักแสดงอเมริกัน
ผู้อำนวยการสร้างภาพยนตร์ชาวอเมริกัน
ชาวอเมริกันเชื้อสายสกอตแลนด์
ชาวอเมริกันเชื้อสายไอริช‎
บุคคลจากเบิร์กลีย์
บุคคลจากเคมบริดจ์ (รัฐแมสซาชูเซตส์)
ผู้กำกับภาพยนตร์ชาวอเมริกัน
โอลิเวอร์ สโตน

วิลเลียม โอลิเวอร์ สโตน' (William Oliver Stone) เกิดเมื่อวันที่ 15 กันยายน ค.ศ. 1946 ที่นิวยอร์ก เป็นผู้กำกับภาพยนตร์ชาวอเมริกัน และนักเขียนบท เขาศึกษาที่มหาวิทยาลัยเยล แต่หยุดเรียนเพื่อมาสอนภาษาอังกฤษในเวียดนามใต้ สอนอยู่ 6 เดือนจึงทำงานที่เรือเดินสมุทร ได้เดินทางไปในที่ต่าง ๆ จากนั้นกลับมาเรียนต่อที่เยล แต่ก็ต้องหยุดเรียนโดยเข้ารับใช้ชาติเข้าร่วมกับกองทัพสหรัฐอเมริกา ในสงครามเวียดนาม ตั้งแต่ เมษายน ปี 1967 ถึง พฤศจิกายน ปี 1968 โดยเขาขอปฏิบัติหน้าที่เป็นหน่วยจู่โจม และได้รับมอบหมายให้อยู่หน่วยที่ 25 เขาได้ เหรียญทองแดง กับตัว วี ที่หมายถึงความกล้าหาญ
ผลงานภาพยนตร์เรื่องแรก ๆ ของเขาเป็นแนวสยองขวัญเช่นเรื่อง Seizure (1974) เขามีผลงานภาพยนตร์ 3 เรื่องที่เกี่ยวกับสงครามเวียดนามคือเรื่อง  Platoon (1986), Born on the Fourth of July (1989) และ Heaven & Earth (1993) เขาได้รับรางวัลออสการ์มาแล้ว 3 ครั้ง ครั้งแรกจากเรื่อง Midnight Express (1978) ในสาขารางวัลดัดแปลงภาพยนตร์ยอดเยี่ยม และอีก 2 ตัวในสาขาผู้กำกับภาพยนตร์ยอดเยี่ยมจากเรื่อง  Platoon และเรื่อง Born on the Fourth of July ผลงานภาพยนตร์ที่เขาร่วมกับกับเขายังได้ร่วมเขียนบทด้วย  ยกเว้นเรื่อง U Turn (1997)
== ผลงาน ==
Last Year in Viet Nam
Seizure
Midnight Express (screenwriter)
Mad Man of Martinique
The Hand
Conan the Barbarian (screenwriter)
Scarface (screenwriter)
Year of the Dragon (screenwriter)
8 Million Ways to Die (screenwriter)
Salvador
Platoon
Wall Street
Talk Radio
Born on the Fourth of July
The Doors
JFK
Dave (cameo)
Heaven & Earth
Natural Born Killers
Nixon
Evita (screenwriter)
U-Turn
Any Given Sunday
The Day Reagan Was Shot
Persona Non Grata
Comandante
Alexander
Looking for Fidel
World Trade Center
''W.
== อ้างอิง ==
ผู้กำกับภาพยนตร์ชาวอเมริกัน
ผู้กำกับภาพยนตร์ยอดเยี่ยม รางวัลออสการ์
ชาวอเมริกันเชื้อสายฝรั่งเศส
พุทธศาสนิกชนชาวอเมริกัน
บุคคลจากศาสนาคริสต์ที่เปลี่ยนไปนับถือศาสนาพุทธ
ชาวอเมริกันเชื้อสายยิว
อินสแตนต์เบิร์ด

อินสแตนต์เบิร์ด (Instantbird) เป็นโปรแกรมเมสเซนเจอร์ที่พัฒนาบน XULRunner ของมอซิลลา และไลบรารี libpurple ที่สร้างโดยผู้พัฒนาโปรแกรมพิดจิน
Instantbird ก็ยังเป็นซอฟต์แวร์เสรีที่พัฒนาภายใต้สัญญาอนุญาตสาธารณะทั่วไปของกนู ซึ่งในตอนนี้ยังไม่มีคุณสมบัติอะไรมากนัก แต่ตามแผนในการพัฒนาคุณสมบัติต่างๆ จะเทียบเท่าพิดจินในเวอร์ชัน 1.0
== โพรโทคอลที่สนับสนุน ==
Gadu-Gadu
IRC
LiveJournal
Lotus Sametime
MySpaceIM
Novell GroupWise
Netsoul
OSCAR ประกอบด้วย AIM, MobileMe (เดิมคือ .Mac) และ ICQ
QQ
SILC
SIMPLE
Windows Live Messenger
XMPP (เดิมคือ Jabber) ประกอบด้วย Google Talk
Yahoo!
Zephyr
== อนาล็อก ==
Openwengo 
Sameplace
Meebo
Chatzilla สำหรับ IRC
Jabberzilla สำหรับJabber
Mango สำหรับ Jabber (เลิกพัฒนาแล้ว)
ซอฟต์แวร์
แรมง ดอแมแน็ก

แรมง ดอแมแน็ก (Raymond Domenech; เกิดเมื่อวันที่ 24 มกราคม ค.ศ. 1952) เป็นทั้งอดีตกองหลังและผู้จัดการฟุตบอล เขาบริหารทีมชาติฝรั่งเศสใน ค.ศ. 2004 ถึง 2010 นำพาทีมชาติเข้าสู่รอบชิงชนะเลิศ หลังทีมชาติตกรอบในฟุตบอลโลก 2010 เขาถูกไล่ออกจากการประพฤติผิดอย่างร้ายแรง
== ประวัติ ==
ดอแมแน็กเริ่มเล่นฟุตบอลกับออแล็งปิกลียอแน (โอลิมปิกลียง) ในตำแหน่งกองหลังและมีชื่อเสียงจนก้าวไปติดทีมชาติเมื่อพาทีมคว้าแชมป์ Coupe de France ในปี 1973 และตัดสินใจย้ายทีมในอีก 4 ปีต่อมาหลังจากลงสนามให้ลียงมากกว่า 250 นัด โดยเขาย้ายไปร่วมทีมสทราซบูร์ในปี 1977 และคว้าแชมป์ลีก เอิงได้ในปี 1979 หลังจากนั้นเขาย้ายไปเล่นให้เปเอสเชในช่วงสั้น ๆ ในปี 1981 ก่อนจะได้ร่วมทีมบอร์โดในปี 1982 และคว้าแชมป์ลีกเอิงได้อีกครั้งในปี 1984 หลังจากได้แชมป์ร่วมกับบอร์โดแล้วเขาก็ย้ายทีมทันทีโดยไปร่วมทีมมูว์ลูซและแขวนสตั๊ดอย่างเป็นทางการในปี ค.ศ.1988
== อาชีพผู้จัดการ ==
ดอแมแน็กเปลี่ยนบทบาทจากผู้เล่นเป็นผู้จัดการที่มูว์ลูซ และได้แชมป์ลีกเดอกับออแล็งปิกลียอแนในปี 1989 ก่อนจะเข้ารับตำแหน่งผู้จัดการทีมชาติฝรั่งเศสชุดอายุไม่เกิน 21 ปี โดยมีผลงานที่โดดเด่นเมื่อพาทีมเข้าถึงรอบชิงชนะเลิศในศึกชิงแชมป์แห่งชาติยุโรปรุ่นอายุไม่เกิน 21 ปี แม้จะได้แค่รองแชมป์ แต่ก็ส่งผลให้ได้เลื่อนขึ้นมาคุมชุดใหญ่ในเวลาต่อมา
ดอแมแน็กเข้ารับตำแหน่งผู้จัดการทีมชาติต่อจากฌัก ซ็องตีนีเพื่อทำศึกฟุตบอลโลกปี 2006 และพาฝรั่งเศสได้รองแชมป์โดยแพ้แก่อิตาลีในรอบชิงชนะเลิศโดยมีเหตุการณ์ซีดานเฮดบัด อันลือลั่น
ในศึกชิงแชมป์แห่งชาติยุโรปปี 2008 รอบคัดเลือก ดอแมแน็กเคยถูกโจมตีจากโชเซ มูรีนโย ผู้จัดการทีมเชลซีในขณะนั้นว่าเรียกใช้งานนักเตะเยี่ยงทาส เมื่อดอแมแน็กเรียกตัวโกลด มาเกเลเลมาติดทีมชาติทั้ง ๆ ที่ประกาศเลิกเล่นให้ทีมชาติไปแล้ว อย่างไรก็ตามผลงานในรอบสุดท้ายกลับไม่สู้ดีนัก เมื่อเขาพาทีมตกรอบแรกและอยู่อันดับสุดท้ายของกลุ่ม ทำให้มีเสียงเรียกร้องจากสื่อในฝรั่งเศสให้ปลดเขาออกจากตำแหน่ง แต่เขาก็ได้รับการสนับสนุนจากสหพันธ์ฟุตบอลฝรั่งเศสให้ทำหน้าที่ต่อไป
==ชีวิตส่วนตัว==
ดอแมแน็กมีเชื้อสายกาตาลา เขาหลงใหลในโหราศาสตร์ และเชื่อว่าบุคลิกภาพของบุคคลถูกกำหนดโดยราศี เขาปฏิเสธข่าวลือที่ว่าตนเลือกผู้เล่นตามหลักโหราศาสตร์ หรือที่เขาถอนรอแบร์ ปีแร็สเนื่องจากเกิดในราศีพิจิก แทนที่จะกล่าวว่าผู้เล่นฝ่ายปีกอายุ 30 ปีอยู่ในช่วงขาลง และมีอิทธิพลที่ไม่ดีต่อทีม
==สถิติผู้จัดการ==
==เกียรติยศ==
===ผู้จัดการ===
ฝรั่งเศส
ฟุตบอลโลก รองชนะเลิศ: 2006
===เครื่องอิสริยาภรณ์===
Officier of the Ordre national du Mérite: 2007
==อ้างอิง==
==อ่านเพิ่ม==
==แหล่งข้อมูลอื่น==
ร
บุคคลจากลียง
ผู้จัดการทีมฟุตบอลทีมชาติฝรั่งเศส
ผู้เล่นออแล็งปิกลียอแน
ผู้เล่นสโมสรฟุตบอลปารีแซ็ง-แฌร์แม็ง
ผู้เล่นสโมสรฟุตบอลฌีรงแด็งเดอบอร์โด
พิพิธภัณฑสถานแห่งชาติ ถลาง

พิพิธภัณฑแห่งชาติ ถลาง เป็นอาคารรูปทรงแบบภาคใต้ประยุกษ์ มีการจัดแสดง โบราณวัตถุ ประวัติศาสตร์ ฯลฯ ตั้งอยู่ที่ตำบลศรีสุนทร อำเภอถลาง จังหวัดภูเก็ต เปิดให้เข้าชมทุกวัน ไม่เว้นวันหยุดนักขัตฤกษ์ ในระหว่างเวลา 09.00-16.00 น.
== พื้นที่การจัดแสดง ==
จัดแสดงความเป็นอยู่ของมนุษย์ในสมัยก่อน และการจัดแสดงโบราณวัตถุ แหล่งโบราณคดี ฯลฯ
จัดแสดงถึงความสัมพันธ์ระหว่างประเทศอินเดียกับดินแดนคาบสมุทรภาคใต้ของประเทศไทย
จัดแสดงในเรื่องประวัติศาสตร์ภูเก็ต เหตุการณ์ในจังหวัดภูเก็ตในยามศึกสงครามกับพม่า
จัดแสดงในเรื่อง ชาติพันธุ์วิทยา ขนบธรรมเนียมประเพณี ความเป็นอยู่อาศัย อาชีพ และเครื่องใช้ต่าง ๆ ของกลุ่มชนผู้อาศัยอยู่ในจังหวัดภูเก็ต ฯลฯ
== แหล่งข้อมูลอื่น ==
ข้อมูลพิพิธภัณฑ์สถานแห่งชาติ เมืองถลาง ในเว็บไซต์ภูเก็ตมีดี 
ข้อมูลพิพิธภัณฑ์สถานแห่งชาติ เมืองถลาง
รายละเอียดข้อมูลของพิพิธภัณฑ์สถานแห่งชาติ เมืองถลาง และพิพิธภัณฑ์ในจังหวัดภูเก็ต
พิพิธภัณฑ์ในจังหวัดภูเก็ต
ถลาง
สิ่งก่อสร้างในอำเภอถลาง
โบราณสถานในจังหวัดภูเก็ต
พระเจ้าบรมวงศ์เธอ พระองค์เจ้าจามรี

พระเจ้าบรมวงศ์เธอ พระองค์เจ้าจามรี (21 พฤษภาคม พ.ศ. 2369 – 22 กันยายน พ.ศ. 2432) พระราชธิดาพระองค์ที่ 43 ในพระบาทสมเด็จพระนั่งเกล้าเจ้าอยู่หัว ประสูติแต่เจ้าจอมมารดาปุก
==พระประวัติ==
พระเจ้าบรมวงศ์เธอ พระองค์เจ้าจามรี ประสูติเมื่อวันอาทิตย์ที่ 21 พฤษภาคม พ.ศ. 2369 เป็นพระราชธิดาในพระบาทสมเด็จพระนั่งเกล้าเจ้าอยู่หัว ที่ประสูติแต่เจ้าจอมมารดาปุก ธิดาเจ้าพระยารัตนพิพิธ (สน สนธิรัตน) ทั้งนี้พระองค์เจ้าจามรีได้รับราชการสนองพระเดชพระคุณเป็นผู้บังคับการในพระพุทธรัตนสถาน
พระเจ้าบรมวงศ์เธอ พระองค์เจ้าจามรี สิ้นพระชนม์เมื่อวันที่  22 กันยายน พ.ศ. 2432 ในรัชกาลพระบาทสมเด็จพระจุลจอมเกล้าเจ้าอยู่หัว สิริพระชนมายุได้ 63 พรรษา พระราชทานเพลิงพระศพ ณ พระเมรุ วัดสระเกศราชวรมหาวิหาร วันที่ 26 มกราคม พ.ศ. 2435
== พระอิสริยยศ ==
พระเจ้าลูกเธอ พระองค์เจ้าจามรี (21 พฤษภาคม พ.ศ. 2369 — 2 เมษายน พ.ศ. 2394)
พระเจ้าราชวรวงศ์เธอ พระองค์เจ้าจามรี (2 เมษายน พ.ศ. 2394 — 22 กันยายน พ.ศ. 2432)
ภายหลังสิ้นพระชนม์
พระเจ้าบรมวงศ์เธอ พระองค์เจ้าจามรี (15 กรกฎาคม พ.ศ. 2454)
==พงศาวลี==
==อ้างอิง==
พระองค์เจ้าหญิง
พระเจ้าบรมวงศ์เธอ ชั้น 3
พระราชธิดาในรัชกาลที่ 3
บุคคลในประวัติศาสตร์กรุงรัตนโกสินทร์
การโต้วาที

การโต้วาที คือการที่มีคนทั้ง 2 ฝ่ายตอบโต้กันมีทั้งฝ่ายเสนอและฝ่ายค้านต้องมีประธานเป็นผู้ดำเนินการโต้วาทีและมีประเด็นที่จะต้องโต้เถียงกัน การโต้วาทีนี้จะมีเวลาให้แต่ละฝ่ายได้พูดถ้าเกินเวลาก็ต้องปรับแพ้เมื่อสิ้นสุดการโต้วาทีก็จะตัดสินว่าฝ่ายไหนโต้ได้ดีที่สุดก็จะเป็นผู้ชนะ
การโต้วาทีในประเทศไทย เกิดขึ้นครั้งแรกเมื่อปี พ.ศ. 2478 ซึ่งพระยาโอวาทวรกิจ   เป็นผู้เสนออันมี   นายกิมฮวย   มะลิทอง กับนายสิน เฉลิมเผ่า เป็นผู้สนับสนุนฝ่ายหนึ่ง   และ ร.อ.ต วิเชียร ฉายจรรยา   เป็นผู้ค้านอันมีหลวงวิลาศปริวัติ กับนายมงคล รัตนวิจิตร ผู้แทนราษฎรจังหวัด นครศรีธรรมราช  เป็นผู้สนับสนุนอีกฝ่ายหนึ่ง
== วัตถุประสงค์ของการโต้วาที ==
=== เพื่อการตัดสิน ===
=== เพื่อการแข่งขัน ===
== อ้างอิง ==
การพูด
กู้วิกฤติมหานครใต้พิภพ

กู้วิกฤติมหานครใต้พิภพ หรือในชื่อภาษาอังกฤษ City of ember เป็นภาพยนตร์ที่กำกับดับโดย กิล คีแนน ออกฉายเมื่อวันที่ 10 ตุลาคม พ.ศ. 2551
== นักแสดง ==
== เรื่องย่อ ==
นักวิทยาศาสตร์กลุ่มหนึ่งได้ทำการสร้างมหานครใต้พิภพ เพื่อให้มนุษย์สามารถอาศัยและรอดจากภัยพิบัติน้ำท่วมโลกเนื่องจากภาวะโลกร้อน แต่ใต้ผิวโลกไม่มีแสง เครื่องกำเนิดไฟฟ้าจึงถูกสร้างขึ้นเพื่อให้มีแสงในใต้พิภพแห่งนี้ แต่เครื่องกำเนิดไม่สามารถมีอายุนานกว่า 200 ปีได้ หีบเตือนภัยจึงถูกสร้างขึ้น และก็ถูกมอบให้นายกเทศมนตรีต่อไปเรื่อยๆ จนหีบนั้นสูญหายไป ต่อมาเมื่อเครื่องให้กำเนิดไฟฟ้าที่มีอายุมากกว่าสองร้อยปีนั้นได้เสื่อมสภาพลงเรื่อย ๆ ถึงแม้ว่าประชาชนต่างเริ่มที่จะกังวลกับอนาคตของเมืองอันเป็นที่รัก แต่เหล่านักเรียนในเมืองเอมเบอร์ก็พบว่าตัวเองต้องเผชิญหน้ากับก้าวใหม่ในชีวิตของพวกเขา นั่นก็คือวันสำเร็จการศึกษา ซึ่งเป็นวันที่นายกเทศมนตรีจะยืนอยู่เหนือเหล่านักเรียนที่เพิ่งเรียนจบ และมอบหมายงานให้พวกเขาโดยการสุ่มหยิบรายชื่อ ซึ่งก็จะเป็นงานที่พวกเขาต้องทำไปตลอดชีวิต
ขณะเดียวกัน ลีน่า เองนั้น ก็ภาวนาด้วยพลังใจทั้งหมดให้เธอได้รับหน้าที่เป็นคนส่งข่าว แต่กลับกลายเป็นว่าเธอได้รับมอบหมายเป็นคนดูแลระบบท่อ ในขณะเดียวกัน เพื่อนร่วมชั้นของเธอ ดูน ฮาร์โรว ก็ภาวนาว่าอยากจะได้ทำงานในห้องเครื่องให้กำเนิดไฟ ก็ต้องตกใจเมื่อเขาหยิบได้งานส่งข่าว ทั้งสองจึงตัดสินใจแลกเปลี่ยนงานกัน ซึ่งมันก็ทำให้ ลีน่า รู้สึกตื่นเต้นและซึ้งใจกับสิ่งที่เธอได้รับ และมันก็ทำให้มิตรภาพได้ก่อตัวขึ้น ซึ่งต่อมามันก็จะเติบโตและเบ่งบาน และสุดท้ายแล้วมันก็จะเปลี่ยนการดำเนินชีวิตของพวกเขาในเมืองเอมเบอร์ไปตลอดกาล
ลีน่า มีความสุขกับงานที่ได้รับ ซึ่งมันทำให้เธอได้เดินทางไปทั่วทุกซอกทุกมุมของเมืองแอมเบอร์ เธอส่งข้อมูลสำคัญให้กับคนที่สำคัญยิ่งกว่า ซึ่งก็รวมถึงนายกเทศมนตรีด้วย ในบ้านนั้น เธอต้องคอยดูแลคุณยายที่แก่ชราและขี้หลงขี้ลืม รวมถึง ป๊อปปี้ น้องสาวคนเล็กของเธอ อย่างไรก็ตาม เมื่อเธอค้นพบหีบเหล็กที่ซ่อนอยู่หลังตู้เสื้อผ้า ยายของเธอก็รู้สึกดีใจจนผิดปกติ และก็เชื่อมั่นว่าในหีบนั้นบรรจุอะไรบางอย่างที่มีความสำคัญอย่างยิ่งอยู่
แต่ปัญหาก็คือเธอได้สูญเสียความทรงจำไปว่ามันสำคัญอย่างไร ในที่สุด ลีน่า ก็สามารถเปิดกล่องได้ เธอพบว่ามีปริศนาที่เขียนอยู่บนกระดาษบรรจุอยู่ในกล่อง ถึงแม้ว่าเธอจะมั่นใจว่ามันเป็นของสำคัญ แต่เธอก็ไม่เข้าใจว่ามันคืออะไรกันแน่ เธอจึงเสาะหาความช่วยเหลือจาก ดูน ซึ่งปรากฏการณ์ไฟดับเกิดขึ้นมากครั้งขึ้นเรื่อย ๆ พวกเขาก็ยิ่งมั่นใจว่าข้อมูลที่บรรจุอยู่ในกล่องใบนี้ อาจจะช่วยเมืองของพวกเขาและพลเมืองในแอมเบอร์ให้พ้นภัย ทั้งสองต้องพยายามหาทางให้กับปริศนาต่าง ๆ ในเวลาที่จำกัด อีกทั้งต้องเผชิญหน้ากับกลอุบายของผู้ปกครองเมืองและคนต่างๆ ที่ไม่น่าคบหา ที่ต่างหวังจะกันให้พวกเขาออกไปจากจุดมุ่งหมาย นั่นก็คือการกู้วิกฤติของเมืองเอมเบอร์.
== ดูเพิ่ม ==
Official Movie Site
ภาพยนตร์ที่ออกฉายในปี พ.ศ. 2551
ภาพยนตร์อเมริกัน
ภาพยนตร์โดยทเวนตีธ์เซนจูรีฟอกซ์
ภาพยนตร์โดยซัมมิตเอนเตอร์เทนเมนต์
ภาพยนตร์ที่มีฉากในอนาคต
ภาพยนตร์ที่ถ่ายทำในไอร์แลนด์เหนือ
ภาพยนตร์แนวดิสโทเปีย
แหกกฎโรงเรียนเหล็ก

แหกกฎโรงเรียนเหล็ก   เป็นการ์ตูนญี่ปุ่นแต่งโดย Kei Toume ตีพิมพ์ในไทยโดย สยามอินเตอร์คอมิกส์
== เนื้อเรื่อง ==
แหกกฎโรงเรียนเหล็ก เป็นเรื่องราวที่เกิดขึ้นภายในโรงเรียนแห่งหนึ่ง เหล่านักเรียนจะถูกเลี้ยงดูเพื่อเป็นบุคลากรชั้นยอดของประเทศญี่ปุ่น แต่แท้ที่จริงแล้ว เด็ก ๆ เหล่านี้ซึ่งถูกพาตัวมาตั้งแต่ยังจำความไม่ได้ (โดยการถูกพ่อแม่ขายมา) จะถูกควมคุมความทรงจำ และใช้เป็นตัวทดลองยาของบริษัทยา
== ตัวละครหลัก ==
ฮินัทสึ คิคิโกะ : นักเรียนที่เข้ามาใหม่ผู้รู้โฉมหน้าที่แท้จริงขิงโรงเรียน ถูกล้างสมองและพยายามหนีออกจากโรงเรียน
ทาคาโนะ มาคิ : เป็นศนูย์กลางของเรียว เมย์ และนัตสึเมะ ในครั้งแรกที่ได้พบกับคิริโกะ เขาจดได้ว่าเคยพบเธอมาก่อนเมื่อนามมากแล้ว แต่ไม่มีใครจำเธอได้ (นอกจากเขา) เขาเชื่อคำพูดของคิริโกะและชวนทุกคนออกจากโรงเรียน
โซโนคุระ เมย์ : เป็นเหมือนกับน้องสาวของมากิ เชื่อสิ่งที่มากิพูดและตัดสินใจร่วมมือกับทุกคน เธอเป็นคนที่ช่วยทำให้คิริโกะซึ่งโดนลบความทรงจำจำได้ถึงสิ่งที่ตนต้องการหนีออกจากโรงเรียน
อารายามา เรียว : เป็นคนที่สงบเยียกเย็น มีการคาดการณืที่แม่นยำถึงอะไรบ้างอย่าง
มุโรคิ นัทสึเมะ : เด้กหนุ่มอ่อนแอผู้ชื่นชอบการเขียนนิยาย หลงใหลในโลกภายนอก เนื่องจากมีบิดาเป็นส.ส.จึงถูกลบความทรงจำแล้วย้ายออกไปนอกโรงเรียน
นารุซาวะ นากิ : ชายหนุ่มที่อาศัยอยู่รวมกับคิริโกะที่โลกภายนอก เมื่อคิริโกะถูกจำจับไปจึงพยายามทำทุกวิถีทางเพื่อนำเธอกลับมา แต่แท้ที่จริงแล้วกลับเป็นลูกชายของบริษัทยานารุซาวะและเป็นน้องชายของผอ.โรงเรียนอีกด้วย
== รายชื่อตอน ==
การ์ตูนญี่ปุ่น
โรงเรียนในวรรณกรรม
แมทธิว ฟ็อกซ์ (นักแสดง)

แมทธิว แชนด์เลอร์ ฟ็อกซ์ (Matthew Chandler Fox) เกิดเมื่อวันที่ 14 กรกฎาคม ค.ศ. 1966 เป็นนักแสดงชาวอเมริกันและเป็นอดีตนายแบบ เขามีผลงานหลักครั้งแรกในซีรีส์เรื่อง Party of Five และมีชื่อเสียงโด่งดังจากบทคุณหมอ แจ็ค เชพเพิร์ด ในซีรีส์ฮิตทางเอบีซีเรื่อง  อสุรกายดงดิบ ซีรีส์ที่ได้รับรางวัลเอ็มมีสาขาดรามายอดเยี่ยม ทำให้เขาได้ร่วมรับรางวัลสมาพันธ์นักแสดงสาขากลุ่มนักแสดงยอดเยี่ยมปี 2005 อีกทั้งจากบทบาทการแสดงนี้ทำให้เขาได้รับการเสนอชื่อเข้าชิงรางวัลลูกโลกทองคำและรางวัลสมาคมนักวิจารณ์โทรทัศน์
== อ้างอิง ==
นักแสดงอเมริกัน
บุคคลจากรัฐไวโอมิง
เควิน คอสต์เนอร์

เควิน ไมเคิล คอสต์เนอร์ (Kevin Michael Costner) เกิดเมื่อวันที่ 18 มกราคม ค.ศ. 1955 เป็นนักแสดง, โปรดิวเซอร์ และผู้กำกับภาพยนตร์ โดยผลงานในฐานะผู้กำกับภาพยนตร์เขาเคยได้รับรางวัลออสการ์ 2 ครั้ง ในสาขาภาพยนตร์ยอดเยี่ยมและผู้กำกับภาพยนตร์ยอดเยี่ยม รวมถึงได้รับรางวัลลูกโลกทองคำ 1 ครั้ง ในสาขาผู้กำกับภาพยนตร์ยอดเยี่ยม จากผลงานการกำกับเรื่อง จอมคนแห่งโลกที่ 5 ส่วนในฐานะนักแสดงเขาเคยได้รับรางวัลลูกโลกทองคำ 1 ครั้ง ในสาขานักแสดงนำชายยอดเยี่ยมประเภทละครโทรทัศน์ และได้รับรางวัลไพรม์ไทม์เอมมีจากเรื่อง Hatfields & McCoys - คู่แค้นเลือดล้างเลือด ที่ออกอากาศผ่านทางช่องฮิสทรี
== ประวัติ ==
เควิน คอสต์เนอร์ เกิดในลินวูด รัฐแคลิฟอร์เนีย  เขาเป็นลูกคนเล็กในจำนวน 3 คนของ บิล - ช่างขุดลอกคลอง และช่างไฟฟ้าของเมือง - กับ ชารอน เร (สกุลเดิม เท็ดริก) ในช่วงเด็กเขาต้องย้ายไปไหนบ่อยๆ เนื่องจากงานของพ่อเขา ทำให้เขาเป็นคนไม่ค่อยมีเพื่อนสนิท เข้ากับคนยาก ในช่วงวัยรุ่นเขาเข้าร่วมคณะประสานเสียงของโบสถ์ เริ่มหัดเขียนบทความและบทกวี เขาเข้าเรียนที่มหาวิทยาลัยรัฐแคลิฟอร์เนีย ในปี 1973 ในสาขาวิชาเอกบริหารธุรกิจ ระหว่งนั้นเขาก็ลองเรียนการแสดงไปด้วยพร้อม ๆ กัน ต่อมาเขาแต่งงานกับเพื่อนสาวที่ชื่อ ซินดี ซิลวา และเริ่มงานเกี่ยวกับการตลาดเล็กๆ ทันที
เขาได้พบกับริชาร์ด เบอร์ตัน โดยบังเอิญระหว่างนั่งเครื่องกลับจากเม็กซิโก ซึ่งก็ทำให้เขาลาออกจากงาน และมุ่งเข้าสู่ฮอลลีวูดทันที เขาลองทดสอบคัดตัวและหางานอย่างอื่นทำระหว่างรอ เขามีผลงานแสดงครั้งแรกในเรื่อง Sizzle Beach, U.S.A. ในปี 1974 เมื่อเขาอายุได้ 19 ปี แต่ภาพยนตร์เรื่องนี้ไม่ได้ออกฉายจนในปี 1986 เขาแสดงในหนังของรอน ฮาเวิร์ดในเรื่อง Night Shift ได้รับเครดิตตอนท้ายว่า 'Frat Boy #2' เขาแสดงในภาพยนตร์โฆษณาเรื่อง Apple Lisa ในปี 1983 และในปีนั้นเขาได้รับบทเล็ก ๆ ใน Testament ต่อมาเขาแสดงใน  The Big Chill หนังรวมดาราของผู้กำกับลอว์เรนซ์ แคสแดนซ์ ถึงแม้ว่าท้ายสุด ฉากที่มีเขาร่วมแสดง จะถูกหั่นออกไปก็ตาม ต่อมาได้แสดงร่วมกับผู้กำกับแคสแดนซ์อีกครั้งในบทเด่นในเรื่อง Silverado หนังคาวบอยในปี 1985
จนเขามาโด่งดังมากกับเรื่อง The Untouchable (1987) ของผู้กำกับไบรอัน เดอ พัล ตามติดมาด้วย No Way Out (โรเจอร์ โดนัลด์สัน, 1987) Bull Durham (รอน เชลตัน, 1988) Field of Dreams (ฟิล อัลเดน โรบินสัน,1989) และประสบความสำเร็จสูงสุดกับ Dances with Wolves (1990) งานที่เขาแสดงนำและกำกับเอง ซึ่งได้รับรางวัลออสการ์ไป 7 ตัว (เข้าชิง 12)
ในยุคทศวรรษ 1990 เขามีผลงานเด่นอย่าง JFK (โอลิเวอร์ สโตน, 1991) The Bodyguard (มิก แจ็คสัน, 1992) A Perfect world (คลินต์ อีสต์วูด, 1993) แต่ก็มีหนังล้มเหลวอย่าง Wyatt Earp (ลอว์เรนซ์ แคสแดนซ์,1994) และ Waterworld (คอสต์เนอร์กำกับร่วมกับ เควิน เรย์โนลด์, 1995)
== อ้างอิง ==
==แหล่งข้อมูลอื่น==
นักแสดงอเมริกัน
ผู้กำกับภาพยนตร์ชาวอเมริกัน
ผู้กำกับภาพยนตร์ยอดเยี่ยม รางวัลออสการ์
บุคคลจากรัฐแคลิฟอร์เนีย
อคัลลาเบธ

อคัลลาเบธ (Akallabêth) เป็นเนื้อหาส่วนที่สี่ในหนังสือเรื่อง ซิลมาริลลิออน งานประพันธ์ของ เจ. อาร์. อาร์. โทลคีน ใน ปกรณัมชุดมิดเดิลเอิร์ธ เป็นเรื่องเกี่ยวกับเหตุการณ์การล่มสลายของเกาะนูเมนอร์ในยุคที่สองของอาร์ดา ซึ่งเป็นอาณาจักรของมนุษย์ชาวเอไดน์ที่ได้รับเป็นของขวัญจากเทพวาลาร์  คำว่า อคัลลาเบธ เป็นคำในภาษาอดูนาอิก มีความหมายว่า การล่มสลาย (The Downfallen) ภาษาเควนยาเรียกว่า อทาลันเท (Atalantë)
== เรื่องย่อ ==
== แรงบันดาลใจ ==
ซิลมาริลลิออน
Il Silmarillion#Akallabêth
Akallabêth
Акаллабет